CELEX: 62020TN0557
Language: hu
Date: 2020-09-01 00:00:00
Title: T-557/20. sz. ügy: 2020. szeptember 1-jén benyújtott kereset – ESZT kontra európai adatvédelmi biztos

2020.11.16.   
            
            
               HU
            
            
               Az Európai Unió Hivatalos Lapja
            
            
               C 390/39
            
         
      2020. szeptember 1-jén benyújtott kereset – ESZT kontra európai adatvédelmi biztos
      (T-557/20. sz. ügy)
      (2020/C 390/56)
      Az eljárás nyelve: angol
      
         Felek
      
      
         Felperes: Egységes Szanálási Testület (ESZT) (képviselők: H. Ehlers, M. Fernandez Ruperez, J. King meghatalmazottak, H. Kamann, M. Braun és F. Louis ügyvédek)
      
         Alperes: Európai adatvédelmi biztos
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a megtámadott határozatot; és
               
            
                  —
               
               
                  az alperest kötelezze az eljárási költségek viselésére.
               
            
         Jogalapok és fontosabb érvek
      
      Keresetében az ESZT az európai adatvédelmi biztos által a 2019–0947., 2019–0998., 2019–0999., 2019–1000. és 2019–1122. sz. panasz alapján hozott azon 2020. június 24-i határozat megsemmisítését kéri, amelyben megállapította, hogy az ESZT megsértette az (EU) 2018/1725 rendelet (1) 15. cikkét.
      Keresete alátámasztása érdekében az ESZT két jogalapra hivatkozik.
      Az első, arra alapított jogalap, hogy a harmadik személlyel megosztott információ nem minősült az (EU) 2018/1725 rendelet 3. cikkének (1) bekezdése értelmében és céljából „személyes adatnak”.
      A második, arra alapított jogalap, hogy az európai adatvédelmi biztos megsértette az Európai Unió Alapjogi Chartájának 41. cikke szerinti megfelelő ügyintézéshez való jogot azzal, hogy nem biztosított elegendő információt a panaszokról.
      
         (1)  A természetes személyeknek a személyes adatok uniós intézmények, szervek, hivatalok és ügynökségek általi kezelése tekintetében való védelméről és az ilyen adatok szabad áramlásáról, valamint a 45/2001/EK rendelet és az 1247/2002/EK határozat hatályon kívül helyezéséről szóló, 2018. október 23-i (EU) 2018/1725 európai parlamenti és tanácsi rendelet (HL 2018. L 295., 39. o.; helyesbítés HL 2019. L 290., 42. o.).